സുൽത്താൻ ബിൻ മുഹമ്മദ് അൽ ഖാസിമി

ഷെയ്ഖ് സുൽത്താൻ ബിൻ മുഹമ്മദ് അൽ ഖാസിമി ((; ജനനം: 2 ജൂലൈ 1939) ഷാർജ എമിറേറ്റിന്റെ ഭരണാധികാരിയും  ഐക്യ അറബ് എമിറേറ്റുകളുടെ ഫെഡറൽ സുപ്രീം കൗൺസിൽ അംഗവുമാണ്. ജ്യേഷ്ഠൻ ഷെയ്ഖ് അബ്ദുൽ അസീസ് ബിൻ മുഹമ്മദ് അൽ ഖാസിമിയുടെ നേതൃത്വത്തിൽ നടന്ന ഒരു അട്ടിമറി ശ്രമത്തിനിടെയുള്ള, 1987 ജൂണിലെ ഏഴ് ദിവസ കാലയളവ് ഒഴികെ, 1972 ജനുവരി മുതൽ അദ്ദേഹം തുടർച്ചയായി ഷാർജ എമിറേറ്റ് ഭരിച്ചു.Jessup, John E. (1998). "An encyclopedic dictionary of conflict and conflict resolution, 1945–1996", p. 773, Greenwood Press.

 ആദ്യകാല ജീവിതം 
സുൽത്താന്റെ മാതാവ് മറിയം ബിൻത് ഷെയ്ഖ് ഖാനേം അൽ ഷംസി (1915–2010) ആണ്. അദ്ദേഹത്തിന് ഖാലിദ്, ഷെയ്ഖ് സഖർ, അബ്ദുൾ അസീസ്, അബ്ദുല്ല എന്നീ നാല് സഹോദരന്മാരും ഷെയ്ഖ, നൈമ എന്നീ രണ്ട് സഹോദരിമാരുമുണ്ട്. 1948-ൽ, ഒമ്പതാമത്തെ വയസ്സിൽ, അദ്ദേഹം എസ്ലാഹ് അസ് ഖാസിമിയ വിദ്യാലയത്തിൽ  ചേർന്നു. ഷാർജ, കുവൈറ്റ് സിറ്റി, ദുബായ് എന്നിവിടങ്ങളിൽനിന്ന് പ്രാഥമിക വിദ്യാഭ്യാസവും സെക്കൻഡറി വിദ്യാഭ്യാസവും പൂർത്തിയാക്കിയ അദ്ദേഹം  1971-ൽ കെയ്‌റോ സർവകലാശാലയിൽ ചേർന്ന് അവിടെനിന്ന് അഗ്രികൾച്ചറൽ എഞ്ചിനീയറിംഗിൽ സയൻസ് ബിരുദം നേടി. 1985-ൽ എക്‌സെറ്റർ സർവകലാശാലയിൽനിന്ന് ചരിത്രത്തിൽ പിഎച്ച്‌ഡിയും 1999-ൽ ഡർഹാം സർവകലാശാലയിൽനിന്ന് ഗൾഫിന്റെ രാഷ്ട്രീയ ഭൂമിശാസ്ത്രം എന്ന വിഷയത്തിൽ മറ്റൊരു പിഎച്ച്‌ഡിയും പൂർത്തിയാക്കി.

 രാഷ്ട്രീയ ജീവിതം 
1972 ജനുവരി 25 ന് അദ്ദേഹത്തിന്റെ സഹോദരൻ ഖാലിദ് ബിൻ മുഹമ്മദ് അൽ ഖാസിമി വധിക്കപ്പെട്ടശേഷം പിൻഗാമിയായി സുൽത്താൻ  ഷാർജയുടെ അമീറായി. അദ്ദേഹം മുമ്പ് എമിറേറ്റ്സിന്റെ വിദ്യാഭ്യാസ മന്ത്രിയായി സേവനമനുഷ്ടിച്ചിരുന്നു.

ആ സ്ഥാനങ്ങൾക്ക് പുറമേ, അദ്ദേഹം നിരവധി വിദ്യാഭ്യാസപരമായ തസ്തികകളും വഹിക്കുന്നു. 1997-ൽ അമേരിക്കൻ യൂണിവേഴ്‌സിറ്റി ഓഫ് ഷാർജ, ഷാർജ യൂണിവേഴ്‌സിറ്റി എന്നിവയുടെ പ്രസിഡന്റായി നിയമിതനായ അദ്ദേഹം 1998-ൽ അദ്ദേഹത്തിന്റെ മാതൃവിദ്യാലയമായിരുന്ന  എക്‌സെറ്റർ യൂണിവേഴ്‌സിറ്റിയിൽ വിസിറ്റിംഗ് പ്രൊഫസറായും തിരഞ്ഞെടുക്കപ്പെട്ടു. 1999-ൽ ഷാർജ സർവകലാശാലയിൽ മോഡേൺ ഹിസ്റ്ററി ഓഫ് ദ ഗൽഫ് വിഭാഗത്തിൻറെ പ്രൊഫസറായി നിയമിക്കപ്പെട്ടു. 2008-ൽ കെയ്‌റോ സർവകലാശാലയിൽ വിസിറ്റിംഗ് പ്രൊഫസറായ സേവനമനുഷ്ടിച്ചു.

 അവലംബം